കോഴിക്കോട്ട് നിര്മാണത്തിലിരുന്ന കെട്ടിടത്തിന്റെ സ്ലാബ് തകര്ന്നു വീണ് രണ്ടുപേര് മരിച്ചു കോഴിക്കോട്: നിര്മാണത്തിലിരിക്കുന്ന ബഹുനില കെട്ടിടത്തിന്റെ സ്ളാബ് ഇടിഞ്ഞു വീണു രണ്ടു തൊഴിലാളികള് മരിച്ചു. മാവൂര് റോഡിനു സമീപം തൊണ്ടയാട് ആണ് അപകടം. രാവിലെ എട്ടു പേരടങ്ങുന്ന തൊഴിലാളികളാണ് സ്ഥലത്തു ജോലിയില് ഉണ്ടായിരുന്നത്. അതില് അഞ്ചു പേരാണ് അപകടത്തില് പെട്ടത്. ഒരാള് മെഡിക്കല് കോളേജ് ആശുപത്രിയില് വെച്ചും മറ്റൊരാള് സ്വകാര്യ ആശുപത്രിയില് വെച്ചും മരണമടഞ്ഞു. ബാക്കി മൂന്നു പേരെ പരിക്കുകളോടെ ആശുപത്രിയില് പ്രവേശിപ്പിച്ചു. തിരുനല്വേലി സ്വദേശി സലിം, കാര്ത്തിക് എന്നിവരാണ് മരിച്ചവര്.തങ്കരാജ് ജീവ ഗണേഷ് എന്നിവര് ക്കാണ് പരിക്കേറ്റത്. പുതിയ നിര്മാണരീതി ഉപയോഗിച്ച് തമിഴ്നാട്ടില് നിന്നും സ്ലാബുകള് കൊണ്ടുവന്നു ഉറപ്പിക്കുന്ന രീതിയിലായിരുന്നു നിര്മാണം.